אלדד יניב

אלדד יניב (נולד ב-20 בפברואר 1968, שבט ה'תשכ"ח) הוא עורך דין, פעיל פוליטי ועיתונאי ישראלי. יניב היה ממקורביו של אהוד ברק בתקופת כהונתו כראש ממשלה ובראשית חזרתו לפוליטיקה. עמד בראש מפלגת "ארץ חדשה". יניב נולד בחולון וגדל בראשון לציון, בן לאודט וישי. בשנת 1968 התגייס לצה"ל. את שירותו הצבאי עשה בשבועון "במחנה". לאחר שחרורו למד וסיים לימודי משפטים באוניברסיטת בר-אילן, ובמקביל עבד כעורך בפועל של "במחנה" באמצע שנות התשעים. לאחר מכן היה עיתונאי ב"ידיעות אחרונות" והיה עורך ברשת המקומונים שלה בעיתונים "ידיעות 08 רמלה-לוד", "אמצע נתניה", "אמצע חדרה" ו"על השרון". הוא התמחה אצל עו"ד דב וייסגלס והיה שכיר במשרדו במשך מספר שנים. ב-2001 הקים את משרד עורכי הדין יניב ושות', הממוקם בתל אביב, והוא שותף בכיר בו. משרת במילואים כסנגור צבאי, בדרגת סגן. יניב היה חבר בצוות שהוביל את הקמפיין של אהוד ברק בבחירות 1999. הוא היה מעורב בפרשת עמותות הקש של אהוד ברק, ומאוחר יותר הכה על חטא והתנצל בפני אמנון ליפקין שחק. לפי יניב, דייוויד זילברג היה אחראי על גיוס חוקרים פרטיים, מציאת חומרים והפללת שרים ובכירים במערכת הפוליטית. אחרי ניצחון ברק בבחירות שימש יניב כראש המטה האישי של ראש הממשלה. בין השנים 2002 ל-2006 היה היועץ המשפטי של מפלגת העבודה. לקראת הבחירות לראשות המפלגה ב-2005, שבהן ניצח עמיר פרץ, יצא יניב נגד הבאת אלפי טופסי התפקדות על ידי אנשי פרץ במה שהוא כינה "מפקד הארגזים". בשנת 2007 שימש כמנהל הקמפיין של ברק בבחירות הפנימיות לראשות העבודה. לאחר ניצחונו של ברק מונה יניב לראש מטה מפלגת העבודה, אולם חודשים ספורים אחר כך, בדצמבר 2007, העביר אותו ברק מהתפקיד בעקבות מתיחות ביניהם. יניב היה חבר קבוע בפאנל התוכנית "מועצת החכמים". חבר נשיאות עמותת "עלה - עזר לילד המיוחד". ב-2010 מונה על ידי מבקר המדינה מיכה לינדנשטראוס לוועדת היגוי לבחינת קביעת נורמות ציבוריות בסוגיות יחסי הון-שלטון. יניב מרבה להתבטא על יחסי הון ושלטון בישראל. בין היתר העיד על עצמו: ”אני חושב שבעתיד המאוד לא רחוק יכניסו אנשים לכלא על דברים שאני עשיתי. הדברים שעשיתי ייחשבו לעבירות, דברים הרסניים ונוראים במשמעותם... יש הון ויש שלטון ומישהו... צריך לחבר ביניהם. אני הייתי הכבל שמחבר ביניהם”. מחודש דצמבר 2013 הוא פרסם באתר "וואלה" מדי שבוע פרקים מספרו האינטרנטי "פניית פרסה" עד צנזור טורו בחודש מרץ 2014 בנושא בנימין בן אליעזר. החל ממאי 2014 טורו מתפרסם בירחון "ליברל". יניב מלמד במכללת עמק יזרעאל ובמרכז האקדמי פרס, בעבר לימד בקריה האקדמית אונו. בשנת 2009 כתב יחד עם המחזאי שמואל הספרי את מסמך "השמאל הלאומי" והיה ממנהיגי התנועה שקידמה אותו. יניב הביע הזדהות עם מחאת האוהלים (2011). בשנת 2012 הקים יניב את מפלגת "ארץ חדשה" ביחד עם הבמאי רני בלייר, ופרש מפעילותו בתנועת השמאל הלאומי. המפלגה התמודדה בבחירות לכנסת התשע עשרה, קיבלה כ-28,000 קולות בבחירות ולא נכנסה לכנסת. בדצמבר 2014, התמודד בפריימריז של מפלגת העבודה לכנסת העשרים והוצב במקום ה-30 ברשימת המחנה הציוני לכנסת. המפלגה קיבלה 24 מנדטים והוא לא נכנס לכנסת. בעשור השני של המאה ה-21 פעל אלדד בניסיון להעביר את בנימין נתניהו מתפקידו כראש הממשלה בדרכים תקשורתיות ומשפטיות. לצורך כך הוא העביר ידיעות בעניין נתניהו לכלי התקשורת. הוא עתר לבג"ץ בשנת 2016 נגד היועץ המשפטי לממשלה אביחי מנדלבליט ואחרים בדרישה לפתוח בחקירות נגד נתניהו וכן לפרסם את החשדות והממצאים נגדו. העתירה נדחתה במרץ 2017, תוך שהשופטים רומזים על קשר אפשרי בין פעילותו הפוליטית של יניב ובין העתירה. במהלך המחאה נגד היועץ המשפטי לממשלה הצטרף יניב להנהגת המפגינים ונשא דברים בחלק מן ההפגנות. במוצאי שבת 19 באוגוסט 2017 נעצר על ידי המשטרה בכניסה לפתח תקווה בדרכו להפגנה, בחשד ששידל להפר את הסדר. בית משפט השלום בפתח תקווה קבע על דרך הפשרה, כי יניב וכן מני נפתלי לא יקראו להגיע להפגנה בלתי חוקית. במרץ 2018 עזב את מפלגת העבודה ובדצמבר של אותה שנה הודיע כי ירוץ שוב בבחירות לכנסת העשרים ואחת ברשימת מפלגת ארץ חדשה. לאחר הקמת כחול לבן פרש מהמירוץ. לאחר הבחירות לכנסת העשרים וחמש החל להתבטא בעד קבלת תוצאות הבחירות ונגד מחנה השמאל שמסרב לקבלן. . כמו כן טען בתוכנית הפטריוטים כי קציני משטרה תדרכו אותו בתדרוכים שקריים על מנת להפליל את בנימין נתניהו. הוא השתתף באופן קבוע בתוכנית "הפטריוטים" בערוץ עכשיו 14 ובתוכנית "שבע עם איילה חסון" בכאן 11. במרץ 2023 החל לשדר ולהגיש את "מה קורה פה", פודקאסט פוליטי שמדבר בין השאר על המחאה נגד ממשלת ישראל ה-37 על רקע הרפורמה המשפטית. ביוני 2023 החל להגיש תוכנית שבועית בימי חמישי ברדיו גלי ישראל עם גלעד כץ. באוקטובר 2023 החל להגיש תוכנית אקטואליה יומית ברדיו גלי ישראל ״איתכם בפקקים״. יניב נשוי לעיתונאית ליאור יניב ואב לשלושה. מתגורר בתל אביב. אלדד יניב, ברשת החברתית פייסבוק אלדד יניב, ברשת החברתית אקס (טוויטר) ביוגרפיה באתר חדשות מחלקה ראשונה יניב ושות', אתר האינטרנט של משרד עורכי הדין של יניב פניית פרסה - הטור השבועי של אלדד יניב, באתר וואלה אחד על אחד: גיא רולניק מראיין את אלדד יניב, ראיון באתר יוטיוב מיכל קפרא, עו"ד אלדד יניב מחזיק ברשימת לקוחות נוצצת, תוצאה של התנהלות מחוכמת ומניפולטיבית, באתר nrg‏, 21 באוגוסט 2004 עודד ארבל, אלדד יניב - מעיתונאי הנלחם בשחיתות לפרקליט צמרת המתמחה בספינים תקשורתיים, באתר TheMarker‏, 28 ביולי 2006 ארי שביט, מניפסט השמאל החדש של אלדד יניב ושמואל הספרי, באתר הארץ, 11 בספטמבר 2009 אלדד יניב, ברית הפחדנים, באתר הארץ, 6 באפריל 2010 ורד רמון ריבלין, ‏עו"ד אלדד יניב: "בסוף שבוע אחד הבנתי שהחיים שלי הם זיוף גדול", באתר גלובס, 6 בינואר 2011 אבנר הופשטיין, פולישוק, הסיפור האמיתי: אלדד יניב כבר לא מאמין בתכסיסנות פוליטית, באתר nana10‏, 17 ביוני 2011(הקישור אינו פעיל, 20 ביולי 2021) גידי וייץ, בעתיד המאוד לא רחוק יכניסו אנשים לכלא על דברים שאני עשיתי, באתר הארץ, 18 באפריל 2012 צבי זרחיה, "שכבה של משפחות הון שולטת במשאבים ובשלטון בישראל", באתר TheMarker‏, 3 ביולי 2012 עידו אפרתי, "מסיפור אחד יש לך סחרחורת? חכה, תרגיש מה זאת רעידת אדמה", באתר TheMarker‏, 26 באוקטובר 2012 שי שטרן, ‏קלף משוגע, באתר ‏מאקו‏, 27 בדצמבר 2012 גיא פלג, ‏אלדד יניב על הבחירות: "התרסקתי", באתר ‏מאקו‏, 28 בינואר 2013 נתי טוקר, אלדד יניב על צינזור מאמרו באתר "וואלה!": "התקשורת - כלי שרת של הטייקונים", באתר TheMarker‏, 28 במרץ 2014 ארי פינס, ‏4 דקות של שאלות קשות לאלדד יניב, באתר ‏מאקו‏, 16 בדצמבר 2014 חיים אתגר, ‏"אהוד ברק הוא איש מושחת ציבורית", באתר ‏מאקו‏, 23 בדצמבר 2014 גלעד צוויק, השיטה על פי אלדד יניב: "דרוקר לוחץ בטלוויזיה, והיועמ"ש פותח בבדיקה", באתר מידה, 4 בדצמבר 2016 רותם שטרקמן, "אני אומר לימנים: אתם ערימה של בכיינים", באתר TheMarker‏, 25 באוגוסט 2017 מיכאל דבורין, תלונה ליועמ"ש נגד אלדד יניב: לאן נעלמה תרומת חצי מיליון דולר משלאף לאהוד ברק?, באתר מידה, 5 בספטמבר 2017 אורלי הררי, חילי טרופר חשף פרט מפתיע על עברו של אלדד יניב: "מעולם לא פרסם את זה", באתר ערוץ 7, 7 באפריל 2023 אלדד יניב: היה לי גרון עמוק בלשכה של מנדלבליט, הפודקאסט של נדב פרי, באתר All•in סמדר שמואלי, החברים החדשים של אהוד ברק, באתר ynet, 29 בינואר 2001 במחנה, באתר העין השביעית אלדד יניב‏, הסיפור האמיתי: מי גנב לנתניהו את השלטון?, באתר וואלה, 30 בינואר 2014 News1 | כך תפרנו תיק לליפקין-שחק, באתר www.news1.co.il מיה בנגל, 'פרץ יגנוב שוב את המפלגה', באתר nrg‏, 13 בדצמבר 2006 צבי זרחיה, משטרת הטייקונים של מבקר המדינה: הקים ועדה לבחינת יחסי הון-שלטון, באתר TheMarker‏, 11 בינואר 2010 גידי וייץ, בעתיד המאוד לא רחוק יכניסו אנשים לכלא על דברים שאני עשיתי, באתר הארץ, 18 באפריל 2012 פניית פרסה - הטור השבועי של אלדד יניב, באתר וואלה! נתי טוקר, אלדד יניב על צינזור מאמרו באתר "וואלה!": "התקשורת - כלי שרת של הטייקונים", באתר TheMarker‏, 28 במרץ 2014 לי-אור אברבך, ‏הטורים של אלדד יניב עוברים למגזין "ליברל" של ליאוניד נבזלין, באתר גלובס, 11 במאי 2014 תוצאות הבחירות באתר ועדת הבחירות המרכזית שוב בחוץ: אלדד יניב כנראה לא ייכנס לכנסת גם הפעם, באתר וואלה, 14 בינואר 2015 תלם יהב, חקירות נתניהו: נדחו עתירות נגד היועץ המשפטי לממשלה, באתר ynet, 9 במרץ 2017 אור רביד‏, המחאה נגד היועמ"ש: המשטרה עצרה את מני נפתלי ואלדד יניב בכניסה לפ"ת, באתר וואלה, 19 באוגוסט 2017 אלדד יניב, הצדדים מסכימים להצעת בית המשפט, באתר טוויטר, ‏20 באוגוסט 2017 טל שניידר, ‏אלדד יניב: אני עוזב את מפלגת העבודה, באתר גלובס, 15 במרץ 2018 חדשות 2, ‏אלדד יניב הכריז: אקים מפלגה חדשה, באתר ‏מאקו‏, 29 בדצמבר 2018 בעקבות איחוד גנץ-לפיד: אלדד יניב הודיע שלא יתמודד בבחירות, באתר ynet, 21 בפברואר 2019 אלדד יניב מגלה: למה שיניתי את דעתי הפוליטית, באתר "סרוגים", 30 בנובמבר 2022 אלדד יניב: "תודרכנו ע"י בכירים במשטרה, רצו לגייס אותנו לשינוי פוליטי", באתר עכשיו 14 מה קורה פה? עם אלדד יניב - YouTube, באתר www.youtube.com אתכם בפקקים, באתר של רדיו גלי ישראל אלדד יניב וחברים, באתר גלי ישראל